RESOLUCIÓN do 13 de abril de 2005, da Dirección Xeral de Saúde Pública, pola que se fai pública a celebración dun curso homologado de nivel cualificado para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 09/05/2005

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicadores/manipuladores de praguicidas de uso ambiental e uso na industria alimentaria, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitados pola Asociación Nacional de Empresas de Control de Plagas (Anecpla), de acordo coas seguintes bases:
1. Denominación do curso: curso para a capacitación de aplicadores/manipuladores de praguicidas de uso ambiental e uso na industria alimentaria, nivel cualificado.
2. Entidade organizadora: Anecpla (Asociación Nacional de Empresas de Control de Plagas).
3. Data: do 6 ao 17 de xuño de 2005.
4. Lugar de celebración: FEUGA. Rúa Lope Gómez de Marzoa s/n. Campus Universitario Sur. 15705 Santiago de Compostela.
5. Número de prazas: máximo 25 alumnos.
6. Dirixido a: responsables técnicos de empresas de servizos de control de pragas.
7. Criterios de selección: por rigorosa orde de recepción de solicitude de inscrición.
8. Presentación de solicitudes. enviaranse a Anecpla (polígono industrial Vallecas. Estrada Villaverde-Vallecas nº 265. Edificio Hormigueras, 3º esq. - 28031 Madrid. Teléfono: 91 380 76 70. Fax: 91 777 99 45 anecpla*anecpla.com) por fax, carta ou correo electrónico, xunto coa seguinte documentación:
-Solicitude segundo modelo anexo I.
-Xustificante de ter ingresado a cota de 300 A/alumno (asociados Anecpla) e 460 A/alumno (non asociados) na conta Anecpla número 0049/5115/31/2716094078, do Banco Santander Central Hispano.
9. Data límite para a presentación de solicitudes: ata o 25 de maio de 2005.
10. Programa:
6-6-2005
10.00-14.00 h
Introdución
16.00-18.00 h
Descrición de pragas (I)
7-6-2005
10.00-14.00 h
Descrición de pragas (II)
16.00-18.00 h
Descrición de pragas (III)
8-6-2005
10.00-14.00 h
Produtos biocidas (insecticidas, rodenticidas, desinfectantes, outros) (I)
16.00-18.00 h
Produtos biocidas (insecticidas, rodenticidas, desinfectantes, outros) (II)
9-6-2005
10.00-14.00 h
Produtos biocidas (insecticidas, rodenticidas, desinfectantes, outros) (III)
16.00-18.00 h
Produtos biocidas (insecticidas, rodenticidas, desinfectantes, outros) (IV)
10-6-2005
10.00-14.00 h
Equipos na loita contra pragas
16.00-18.00 h
Estratexias de intervención (I)
13-6-2005
10.00-14.00 h
Estratexias de intervención (II)
16.00-18.00 h
Estratexias de intervención (III)
14-6-2005
10.00-14.00 h
Estratexias de intervención (IV)
16.00-18.00 h
Procedementos de loita contra pragas (I)
15-6-2005
10.00-14.00 h
Procedementos de loita contra pragas (II)
16.00-18.00 h
Procedementos de loita contra pragas (III)
16-6-2005
10.00-14.00 h
Exercicio práctico sobre o terreo
16.00-18.00 h
Loita contra pragas e ambiente (I)
17-6-2005
10.00-12.00 h
Loita contra pragas e ambiente (II)
12.00-14.00 h
Prevención de accidentes no sector (I)
16.00-17.00 h
Prevención de accidentes no sector (II)
17.00-18.00 h
Avaliación
11. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel cualificado.
Santiago de Compostela, 13 de abril de 2005.
Jorge Suanzes Hernández
Director xeral de Saúde Pública
CONSELLERÍA DE FAMILIA, XUVENTUDE, DEPORTE
E VOLUNTARIADO